Han var født i Torino og studerte ingeniørkunst i Sveits. Fra 1924 til -28 arbeidet han for FIAT, hvor han etterfulgte Vittorio Jano, som hadde sluttet for å jobbe for Alfa Romeo. Han arbeidet også en kort periode for Alfa Romeo og Stabilimenti Farina, før han i 1938 begynte hos Scuderia Ferrari. Her arbeidet han til 1944, og arbeidet blant annet på 158 Alfetta med Gioacchino Colombo, og også på Tipo 815 (som deltok i Mille Miglia i 1940). Hos Maserati (1944–52) var han involvert i arbeidet med Maserati 4CLT, Maserati A6 (1946) og Maserati 250F (1952). Etter dette arbeidet han på kortere prosjekter for Ferrari (på Ferrari Dino), Stanguellini, De Tomaso, Moretti og Scuderia Serenissima.